অধুনা বারুইপুরের কিছু এলাকায় শাসকদলের মদতে পুষ্ট ব্যক্তিরা রোহিঙ্গা সম্প্রদায়ের কিছু মানুষকে ভারতীয় নাগরিকত্ব (নিদেন পক্ষে ভোটার কার্ড) পাওয়ানোর জন্য উঠে পড়ে লেগেছেন। আড়ালে আবডালে অনেক জায়গায় এ হেন চেষ্টা চলছে। আমি নিজে সদ্য গ্র্যাজুয়েশন পাশ করা চাকরি-সন্ধানী এক যুবক। যে বন্ধুরা চাকরি পেয়েছে, তাদের সিংহভাগ এখন ভিনরাজ্যে। বেঙ্গালুরু, পুণে, হায়দরাবাদে পশ্চিমবঙ্গের শিক্ষিত যুবক-যুবতীদের ভিড়। আর যারা এ রাজ্যে চাকরিরত, তারাও নিজেদের শিক্ষাগত যোগ্যতার তুলনায় অনেক নিম্নযোগ্যতার কাজে যুক্ত। যোগ্যতার অভাবে নয়, চাকরির অভাবে। আমি নিজের পারিপার্শ্বিক বললাম। রাজ্যের এ রকম কত বিষয় আছে, যার প্রতি গুরুত্ব দেওয়ার মতো মানসিকতা এখনও দেখা যায়নি। সেখানে রাজ্য কিনা বাইরের শরণার্থী আর অনুপ্রবেশকারীদের হয়ে ওকালতিতে নেমেছে। ঘরের লোককে বসতে দেওয়ার যোগ্যতা যার নেই, পাশের বাড়ির লোকের জন্য দরদ দেখানোও তার শোভা পায় না।